222 



ogsaa i Detailler, men ogsaa har Øje for ualmindelige Ting, 

 derom vidner følgende : Beboerne ved Godhavn har som Regel 

 tørrede Skind af almindelige Fugle, Falke, Maager, Lomme o. 1., 

 som de udbyder til Salg for Skibsbesætningerne og andre Evro- 

 pæere. Grev Moltke købte en Del af dem for en 25 Øre 

 Stykket. En Dag kom de med et lille uanseligt Skind, som de 

 vilde have mig til at købe for 1 Krone. Da jeg indvendte, at 

 Prisen var højere end sædvanlig, sagde man, at det var, fordi 

 det var en Fugl, som ingen kendte. Paa Grund af Englens 

 svagt udviklede Bagtaa mente jeg, at det kunde være en til- 

 fældig Farvevarietet af en Taterak [Lams tridactylus), et Forslag, 

 som dog haanligt tilbagevistes med den Bemærkning: «Tror Du 

 ikke, vi kender en Taterak?" — Efter Hr. Inspektor H.Winges 

 Bestemmelse viste Fuglen sig at være den sjældne, højnordiske 

 kløfthalede Maage (Lams Sabinei), der i Følge Winge's 

 Grønlands Fugle, Medd. om Grl. XXI, p. 198 flere Gange er 

 skudt ved Godhavn paa dens Træk nord- eller sydefter, og som 

 i Følge samme Steds meddelte Optegnelser ogsaa tidligere af 

 Grønlænderne udtrykkelig er betegnet som sjælden. 



At Vinteren nu var i Anmarche, havde vi flere Gange faaet 

 at føle. Nattefrost havde været hyppig, og ligeledes havde vi 

 haft flere Dage med Snevejr. Kærene bag Udstedet havde en 

 Dag været snedækkede helt op til Fjældet, saa var der kommet 

 Tøvejr, Sneen smeltede, og nu vadede man overalt i Vand til 

 langt op over Anklerne. Meget karakteristisk var Lynghedernes 

 Farveskifte nu. I Sommertiden var Hedens Farve grønligbrun, 

 men nu, efter Frostens Begyndelse, skiftede Hedebuskenes Blade 

 deres Farver i Løbet af ganske faa Dage, særligt da de løv- 

 faldende: Birk, Mosebølle og Pilene, og hele Heden fik derved 

 en rødgul Tone, der undertiden kunde spille noget i Violet. 

 Foruden Løvets Efteraarsfarvning bidrog ogsaa hertil Snylteren 

 Exobasidium Vaccinii^ der jo foruden Mosebøllen angriber andre 

 Lyngplanter, og som farver Bladene intensivt purpurrøde. 



